**Obrazloženje pokazatelja financijskog poslovanja za srpanj 2025. godine**

**Prihodi**

Ukupni prihodi u srpnju iznose **1.007.259** EUR, a sastoje se od sljedećih prihoda:

* **Prihoda od HZZO**-a u iznosu od **911.297** EUR - odnose se na prihode ostvarene na temelju ugovora s HZZO-om (glavarina - **874.029** EUR, prihodi po ispostavljenim računima za prijeđene kilometre 0,23 EUR (1,75 kn/km), provođenje zdravstvene zaštite kroz lijekove i potrošni materijal, prihodi od ino-osiguranika - **37.268 E**UR);
* **Prihoda od proračuna** u iznosu **75.967** EUR – odnose se na prihode od Grada Novalje za smještaj zaposlenika za 7/2025 - **600** EUR, prihode od TZ Grada Novalje za smještaj dodatnih timova tijekom turističke sezone I. rata – **3.000** EUR i prihode od Ličko-senjske županije za decentralizirana sredstva (održavanje vozila, održavanje medicinske opreme, autogume i službenu odjeću i obuću) – **72.367** EUR ;
* **Ostalih izvanrednih prihoda** u iznosu od **19.995** EUR - odnose se na prihode od kasko osiguranja - **2.129** EUR, prihode od pruženih usluga osobama bez važećeg zdravstvenog osiguranja, dežurstva na razminiranju i osiguranja na manifestacijama – **17.823** EUR i ostale izvanredne prihode (režije zaposlenika) - **44 EUR.**

**Rashodi**

Ukupni rashodi u srpnju iznose **815.169 EUR**, a sastoje se od:

* **Materijalnih izdataka,** *Tablica 1. dio 1 – 14 u* iznosu od **234.582** EUR, od čega (*u obrazloženju niže navedeni su izdaci koji znatnije odstupaju te razlozi odstupanja u odnosu na isti mjesec prethodne godine):*
* izdaci za lijekove, potrošni medicinski materijal, materijal za održavanje čistoće i uredski materijal su manji u odnosu na isti mjesec prethodne godine zbog knjiženja na stavke zaliha, a trošak će biti priznat tek kad budu utrošeni;
* izdaci za usluge tekućeg i investicijskog održavanja su veći u odnosu na isti mjesec prethodne godine zbog više zaprimljenih računa za usluge održavanja vozila te zbog usluga održavanja građevinskih objekata, odnosno radova na investicijskom održavanju Ispostave Lovinac.

*Tablica 3., stavka 14 iz tablice 1. sadrži podatke o ostalim izdatcima* koji su u odnosu na isti mjesec prethodne godine veći ili manji iz sljedećih razloga:

* izdaci za sitan inventar su povećani i odnose se nabavu dviju torbi za hitnu pomoć, manžeta za defibrilator, otoskopa i sitnog medicinskog inventara (hvataljki po peanu, iglodržača, pinceta, škara) za Ispostavu Gospić;
* izdaci za autogume i službenu radnu i zaštitnu odjeću i obuću su veći u odnosu na isti mjesec prethodne godine zbog potrebe za nabavom novih kompleta guma za jedno vozilo saniteta i jedno vozilo HMP, a zbog istrošenosti postojećih;
* izdaci za intelektualne i osobne usluge (ugovori o poslovnoj suradnji) veći su u odnosu na isti mjesec prethodne godine zbog većeg broja odrađenih ugovora, te veće ugovorene cijene sata rada za doktore, što je u skladu s povećanjem cijena rada i rastom osnovice. Zbog nedostataka zaposlenih u novoj Ispostavi Brinje, timove pokrivaju djelatnici temeljem ugovora o poslovnoj suradnji.

Ostalih velikih odstupanja u odnosu na isti mjesec prethodne godine nije bilo te se odnose na manja povećanja ili smanjenja, a što ovisi o trenutnim potrebama i dinamici nabave i dospijeća na knjiženje tijekom mjeseci.

* **Rashoda za zaposlene,** *Tablica 1. dio 15-19,* u iznosu od **574.155** EUR– veći su u odnosu na isti mjesec prethodne godine zbog veće osnovice za obračun plaća, te većih ostalih rashoda za zaposlene;
* **Financijskih rashoda,** *Tablica 1. točka 20,* u iznosu od **799** EUR;
* **Izdataka za kapitalna ulaganja,** *Tablica 1.točka 21*, u iznosu **5.633** EUR - odnose se na nabavu računala i računalne opreme – 1.790 EUR za Ispostave Korenica, Otočac i Senj, komunikacijske opreme – 3.303 EUR za Ispostavu Gospić, medicinske opreme - 418 EUR za Ispostavu Gospić i Otočac i uređaja - 122 EUR sve za Ispostavu Karlobag.

Na dan 31.07.2024. godine ukupne obveze su iznosile 624.220EUR, potraživanja su iznosila 1.030.970 EUR, stanje žiroračuna je iznosilo 1.913.533EUR i stanje novca na deviznom računu je iznosilo 1.260 EUR.

Na dan 31.07.2025. godine ukupne obveze su iznosile 694.860 EUR, potraživanja su iznosila 1.083.713 EUR, stanje žiro računa je iznosilo 2.829.867 EUR i stanje novca na deviznom (multinacionalnom) računu 1.260 EUR.

Ukupno oko 572.000 EUR su obveze za zaposlene koje su nedospjele i podmiruju se u zakonskim rokovima. Ostalo su obveze za materijalne i financijske rashode te obveze za nabavu nefinancijske imovine koje Zavod podmiruje sukladno rokovima dospijeća. Od ukupnih potraživanja, oko 38.800 EUR se odnosi na jamčevne pologe i potraživanja za bolovanja, iznos od oko 968.000 EUR su potraživanja od HZZO-a koja su naplativa potraživanja u skladu s dinamikom plaćanja sukladno rokovima dospijeća. Preostalo su potraživanja od izvanproračunskih korisnika, prihoda od pruženih usluga i ostala potraživanja.

Zaključno, u srpnju 2025. godine ostvareno je više prihoda u odnosu na isti mjesec prethodne godine za 137.681 EUR, više rashoda u odnosu na isti mjesec prethodne godine za 84.308 EUR te je ostvaren višak prihoda u iznosu od 192.090 EUR. Višak prihoda je nastao zbog više ostvarenih prihoda od HZZO-a, doznačenih decentraliziranih sredstava te knjiženja po utrošku i smanjenja pojedinih materijalnih izdataka. Kao pozitivni financijski pokazatelj, vidljiv je veći rast prihodovne nego rashodovne strane.

Služba za ekonomsko-financijske

i računovodstvene poslove

Viši stručni referent: Voditelj Službe:

Antonija Pećina, bacc. oec. Martina Rukavina, mag. oec.